**Oznámenie o zadaní zákazky podľa § 117**

zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO)

**Výzva na predloženie ponúk**

1. **Identifikácia verejného obstarávateľa:**

|  |  |
| --- | --- |
| Verejný obstarávateľ | Kancelária najvyššieho správneho súdu Slovenskej republiky je podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov verejný obstarávateľ. |
| Adresa | Župné námestie č. 13 P.O.BOX 81290 814 90 BRATISLAVA |
| IČO | 53857097 |
| DIČ | 2121511700 |
| Kontaktná osoba/telefón, email: | Ing. Jana Kavčiaková. tel.: 0905377496  Janka.kavciakova@nssud.sk |
| Internetová adresa (URL): | https://www.nssud.sk |

**2**. **Predmet zákazky**

Zákazka na dodanie tovarov

**3**. **Názov predmetu zákazky**

Kúpa a dodávka tonerov

**4. Stručný opis predmetu zákazky**:

Predmetom zákazky je kúpa a dodávka tonerov pre multifunkčné zariadenia.

Bližšie špecifikácie predmetu zákazky sú uvedené v prílohe č.1 Opis predmetu zákazky, ktorá je neoddeliteľnou súčasťou výzvy.

**5. Rozdelenie predmetu zákazky na časti**

NIE, uchádzač predloží ponuku na celý predmet zákazky.

**6**. **Finančný limit predmetu zákazky**

Neprekročiteľný finančný limit zákazky: 17 070,00 eur bez DPH.

**7. Kódy CPV: Hlavný slovník:**

Hlavný predmet:

Hlavný slovník:30125100-2 tonerové náplne

Doplňujúce predmety:

90510000-5 likvidácia a spracovanie odpadu

60000000-8 dopravné služby

**8. Variantné riešenie**: Variantné riešenia sa nepripúšťajú.

**9.** **Použitie elektronickej aukcie**: nie

**10.** **Miesto plnenia predmetu zákazky:**

Miestom dodania predmetu zákazky je nový objekt verejného obstarávateľa Trenčianska 54/A, Bratislava (ďalej ako „nový objekt“)

**11. Termín plnenia**: v termíne do 31.12.2022.

**12. Lehota viazanosti ponuky je stanovená do** 30.5.2022

**13. Kritéria na vyhodnotenie ponúk**

Jediným kritériom na vyhodnotenie ponúk v rámci tohto verejného obstarávania je najnižšia celková

cena s DPH za celý predmet zákazky.

Spôsob uplatnenia kritérií:

1. Všetky ceny a hodnoty Návrhu na plnenie kritérií musia byť zaokrúhlené na dve desatinné miesta a nesmú byť vyjadrené číslom „0“ ani záporným číslom.

2. Celková cena za predmet zákazky v EUR s DPH uvedená v Návrhu na plnenie kritérií reflektuje všetky náklady spojené s dodaním predmetu zákazky.

Celková cena za poskytnutie služby musí byť stanovená ako konečná, vrátane všetkých nákladov (priame aj nepriame náklady vrátane dopravy, inštalácie a likvidácie obalov).

Cena musí zahŕňať všetky ekonomicky odôvodnené náklady na predmet zmluvy a primeraný zisk.

V prípade uchádzača, ktorý je platcom DPH bude hodnotená cena vrátane DPH. V prípade  uchádzača, ktorý nie je platcom DPH bude hodnotená uvedená celková suma. V prípade, že  uchádzač nie je platcom DPH, upozorní na túto skutočnosť a uvedie konečnú sumu v eurách.

**14. Pravidlá uplatnenia kritérií:**

Ako prvá v poradí bude označená ponuka s najnižšou celkovou cenou za predmet zákazky, ako druhá v poradí bude označená cena s druhou najnižšou celkovou cenou za predmet zákazky a pod.

**15. Lehota a miesto predkladania ponúk**:

Lehota na predkladanie ponúk je do 11.3.2022 o 13:00 hod., ponuka bude predložená na mailovú adresu

**16. Platnosť zmluvy:**

Kúpna zmluva nadobúda platnosť dňom podpisu obidvoch zmluvných strán a účinnosť dňom zverejnenia zmluvy v CRZ.

**17. Príprava ponuky**

17.1 Ponuka musí byť vyhotovená vo  forme, ktorá zabezpečí trvalé zachytenie jej obsahu, nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

17.2 Verejný obstarávateľ odporúča, aby v prípade predloženia ponuky v písomnej forme boli všetky strany originálu ponuky boli parafované osobou, resp. osobami podpisujúcimi ponuku. Verejný obstarávateľ odporúča, aby záujemca všetky strany ponuky očísloval a ponuku pevne zviazal.

17.3 Ak ponuka obsahuje dôverné informácie a/alebo informácie, ktoré sú obchodným tajomstvom podľa platných právnych noriem Slovenskej republiky (ďalej len dôverné informácie, resp. informácie, ktoré sú obchodným tajomstvom), záujemca ich v ponuke viditeľne označí. Verejný obstarávateľ odporúča záujemcovi vypracovať „Zoznam všetkých informácií, ktoré sú dôverné, resp. sú obchodným tajomstvom“ a  ktoré sú v ponuke záujemcu s identifikáciou čísla strany, čísla odseku, bodu a  textu obsahujúceho informácie, ktoré sú dôverné, resp. sú obchodným tajomstvom.

**18. Obsah ponuky**

Ponuka musí obsahovať minimálne tieto dokumenty:

18.1 Doklad o oprávnení dodať predmet zákazky– sken dokumentu, alebo potvrdenie o zápise do zoznamu hospodárskych subjektov – postačí odkaz na stránku uvo.gov.sk.

18.2. Čestné prehlásenia tvoriace prílohy 2 a 3 tejto výzvy, podpísané oprávnenou osobou uchádzača.

18.3.Zoznam dodaných tovarov rovnakých alebo obdobných ako je predmet zákazky za predchádzajúce 3 roky od dňa zaslania tejto výzvy s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z. o verejnom obstarávaní, ktorými uchádzač preukáže odbornú spôsobilosť k predmetu zákazky, minimálne 1 zákazku v hodnote min. 10 000 eur bez DPH.

18.4 Cenová ponuka - Návrh uchádzača na plnenie kritérií (na celý predmet zákazky)- tabuľka č. 1 výzvy vrátane podrobného rozpisu jednotlivých tovarov predmetu zákazky - podľa prílohy č. 4 výzvy (elektronicky zaslaný doklad – postačuje sken dokladu).

18.4. Návrh Kúpnej zmluvy, podpísaný štatutárnym zástupcom dodávateľa - podpísaný sken dokladu + vo formáte word, predloží iba úspešný uchádzač.

18.5. Ak uchádzač nie je platcom DPH, uvedie túto skutočnosť v ponuke!

**19. Spôsob predloženia ponúk**

19.1. Uchádzač predloží ponuku písomne v elektronickej forme na mailovú adresu Janka.kavciakova@nssud.sk.

19.3 Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne.

**20. Obchodné podmienky**

20.1. Miesto dodania predmetu zákazky – adresa sídla objednávateľa

20.2. Dodávka a fakturácia

a) Faktúra

- musí spĺňať náležitosti daňového dokladu;

- faktúra musí byť vystavená v mene euro;

- faktúru je potrebné doručiť na adresu sídla objednávateľa podľa bodu 1, tejto výzvy.

b) Dodací list/preberací protokol

Súčasťou faktúry musí byť samostatne doložený doklad, ktorý potvrdzuje, že došlo k poskytnutiu služieb a prebratiu v zmluvne dohodnutom rozsahu a obsahu, prevzatie potvrdzuje oprávnený zástupca objednávateľa svojím podpisom.

c) Splatnosť faktúry – 30 dní, odo dňa doručenia druhej zmluvnej strane.

V prípade uplatnenia oprávnenej reklamácie na vady poskytnutých služieb je poskytovateľ povinný vybaviť reklamáciu v lehote nie dlhšej ako 10 dní ak sa zmluvné strany nedohodnú inak. Poskytovateľ je povinný v ponuke uviesť záručné podmienky a spôsob reklamačného konania.

**21. Výsledok verejného obstarávania**

Verejný obstarávateľ si vyhradzuje právo zrušiť tento postup zadávania zákazky v prípade, že  úspešná ponuka presiahne stanovený finančný limit pre zákazku podľa bodu 6. tejto výzvy a  príslušných ustanovení zákona.

Verejný obstarávateľ si vyhradzuje právo tento postup zadávania zákazky zrušiť aj v iných odôvodnených prípadoch (napr. z dôvodu neprijatia ani jednej ponuky, nepredloženia žiadnej ponuky, ak ponuku predloží iba jeden uchádzač a pod.) a vyhlásiť nový postup zadávania zákazky.

Verejný obstarávateľ po vyhodnotení ponúk a po odoslaní všetkých oznámení o vylúčení uchádzača, bezodkladne prostredníctvom komunikačného rozhrania systému JOSEPHINE oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov. S  úspešným uchádzačom, ktorý ponúkne najnižšiu cenu na celý predmet obstarávania pri  dodržaní všetkých podmienok a požiadaviek verejného obstarávateľa, bude uzavretá Zmluva Kúpna zmluva.

|  |
| --- |
| JUDr. Zuzana Kyjac |
| vedúca Kancelárie NSS SR |

Opis predmetu zákazky Príloha 1 výzvy

Kancelária Najvyššieho správneho súdu /ďalej aj verejný obstarávateľ/ pripravuje verejné obstarávanie, predmetom ktorého bude dodávka tonerových náplní prvkov pre multifinkčné zariadenia. Neoddeliteľnou súčasťou je aj dodávka do sídla verejného obstarávateľa a likvidácia obalov.

Originálne tonery od výrobcu zariadení musia spĺňať ISO/IEC certifikačné podmienky zaručujúce minimálnu vyťažiteľnosť a archivovateľnosť.   Dodávateľ  doručí do 7 dní oznámenie v ktorom uvedie odkaz na webové sídlo výrobcu tonera, kde je uvedená informácia o tom, že predmetný toner spĺňa požiadavky ISO normy  na vyťažiteľnosť a archivovateľnosť.

Obchodné podmienky

Dodávateľ zabezpečí aj služby súvisiace s dodaním tovaru na miesto dodania, jeho vyložením na určenom mieste, odberom a ekologickou likvidáciou použitých tonerov a obalových materiálov. Uvedené služby musia byť započítané v ponukovej cene predávajúceho.

Objednávateľ si vyhradzuje právo fyzickej kontroly dodávaného tovaru pri prevzatí. V prípade dodávky prepravnou spoločnosťou dodávateľ musí zabezpečiť u prepravcu nevyhnutný čas na fyzickú kontrolu obsahu zásielky čo do množstva a kvality.

Objednávateľ si vyhradzuje právo tovar pri preberaní prezrieť a v prípade zistenia, že tovar nebol dodaný v počtoch uvedených v objednávke alebo javí známky vady tovaru (dodaný čo i len jeden tovar v rozpore so špecifikáciou uvedenou v rámcovej dohode – neoriginálny, repas) nebude prevzatý celý objem dodávky.

V prípade, ak pri pochybnostiach objednávateľa o originalite, dodávateľ bude pri preberaní trvať na originalite toneru, bude toner vyfotografovaný alebo zaslaný k výrobcovi zariadenia na zistenie jeho originality. Stanovisko výrobcu zariadenia bude pre obe zmluvné strany záväzné

Dodávateľ nesmie porušovať patentové práva vzťahujúce sa na takéto tovary. Nedodržanie tejto podmienky sa chápe ako podstatné porušenie kúpnej zmluvy

Tonery musia byť vyrábané výrobcami príslušných značiek zariadení, periférií tak, aby spĺňali požiadavky na garantované záruky v zmysle platných záručných podmienok výrobcov zariadení typu  OKI.

Tonery musia byť nové originály v originálnych baleniach, neporušené, nepoškodené, doporučené a schválené výrobcami príslušných zariadení. Nesmú byť repasované, renovované, vyrobené z už použitých tonerov a dielov a nesmie byť v nich použitý doplnený náhradný prachový toner, atrament alebo optický valec ani vyrábané iným výrobcom ako ekvivalent.

Tonerové kazety  nesmú byť vyrábané s použitím pôvodných plastových obalov/puzdier originálnych tonerových náplní a ani iných ako originálnych častí.

Objednávateľ si vyhradzuje právo prevziať iba tovar originálny, funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar

Z technického listu musí byť preukázateľný najmä minimálny požadovaný počet vytlačených strán a ďalej označenie tlačiarní či iných zariadení na spoluprácu s ktorými je navrhnutý- predloží technický list ku každému typu plnenia.

Objednávateľ si vyhradzuje právo čerpať predmet zmluvy po častiach na základe uplatnených objednávok / mailové upresnenie a to max. v 4 častiach.

Dodanie tovaru vrátane dopravy a vyloženia v sídle objednávateľa, v pracovných dňoch od 8,00 do 14,00 hodiny v lehote do 48 hodín od elektronického nahlásenia, bude prebiehať na základe čiastkových objednávok podľa aktuálnych potrieb objednávateľa po dobu trvania zmluvy Odovzdávanie, preberanie a kontrola objednaného tovaru bude vykonaná fyzicky - položkovite na základe dodacieho listu za účasti oprávnených zástupcov objednávateľa i dodávateľa.

Meno oprávneného zástupcu objednávateľa, jeho telefonický a elektronický kontakt, bude oznámený dodávateľovi v prvej čiastkovej objednávke vystavenej objednávateľom.

V jednotkovej cene tonera počas celej doby platnosti rámcovej dohody budú zahrnuté všetky náklady dodávateľa spojené s realizáciou zákazky, najmä náklady na dopravu a vyloženie tovaru, prevzatím reklamovaného tovaru v sídle objednávateľa a pod.

Dodávateľ zodpovedá za to, že predmet zákazky spĺňa požadované technické, kapacitné a kvalitatívne parametre podľa platných noriem a na dodaný predmet zákazky poskytuje záruku 24 mesiacov.

V prípade, že dodávateľ nedodá originál spotrebného materiálu od výrobcu s ochrannými známkami hrozí dodávateľovi pokuta vo výške 5% z obstarávacej ceny zákazky podľa čiastkovej objednávky.

Pri uplatnení reklamácie je dodávateľ povinný tovar prevziať v sídle objednávateľa v pracovných dňoch v čase od 8,00 hodiny do 14,00 hodiny na vlastné náklady a zároveň zabezpečí bezplatnú výmenu tonerov v sídle objednávateľa na vlastné náklady, u ktorých objednávateľ zistí každú závadu alebo nedodržanie požadovaných parametrov tonerov, ktoré bránia riadnemu užívaniu a funkčnosti pri nasadení do prevádzky po dobu 24 mesiacov od ich dodania objednávateľovi.

Fakturácia sa bude realizovať ku každej čiastkovej objednávke samostatne a musí obsahovať rozpis položiek, množstvo, jednotkové ceny bez DPH, sadzbu DPH ku každej položke a celkovú cenu za položku vrátane DPH. Prílohou faktúry bude objednávka a potvrdený dodací list.

Objednávateľ je oprávnený faktúru do dátumu jej splatnosti vrátiť dodávateľovi v prípade, že neobsahuje všetky uvedené náležitosti daňového dokladu za účelom doplnenia alebo opravy. V takom prípade nová lehota splatnosti faktúry začne plynúť doručením opravenej faktúry objednávateľovi.

Ak je Dodávateľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania služby je v SR, tento Dodávateľ nebude pri plnení rámcovej dohody fakturovať DPH. Vo svojej Kontraktačnej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH. Objednávateľ nie je zdaniteľnou osobou a v tomto prípade je/bude registrovaný pre DPH podľa § 7 a/alebo § 7a zákona č. 222/2004 Z.z. a bude povinný odviesť DPH v SR podľa zákona č. 222/2004 Z. z..

Objednávateľ neposkytuje dodávateľovi finančný preddavok na cenu.

Špecifikácia predmetu zákazky:

|  |  |  |  |
| --- | --- | --- | --- |
| **Typ MFZ** | **Tonery nákup** | **farba** | **Počty ks** |
| MC883 | Toner OKI - 45862818 | black | 24 |
| MC883 | Toner OKI - 45862814 | Yelllow | 12 |
| MC883 | Toner OKI - 45862815 | Magenta | 12 |
| MC883 | Toner OKI - 45862816 | Cyan | 12 |
| MC883 | Valec OKI - 44844469 | black | 3 |
| MC883 | Valec OKI - 44844470 | Yelllow | 3 |
| MC883 | Valec OKI - 44844471 | Magenta | 3 |
| MC883 | Valec OKI - 44844472 | Cyan | 3 |
| ES9476 | Toner OKI - 46564704 | Black | 5 |
| ES9476 | Toner OKI - 46564701 | Yelllow | 3 |
| ES9476 | Toner OKI - 46564702 | Magenta | 3 |
| ES9476 | Toner OKI - 46564703 | Cyan | 3 |
| ES9476 | Odpadová nádoba  pre OKI 9476 | - | 2 |
| ES5473 | Toner OKI - 46490624 | Black | 8 |
| ES5473 | Toner OKI - 46490621 | Yelllow | 8 |
| ES5473 | Toner OKI - 46490622 | Magenta | 8 |
| ES5473 | Toner OKI - 46490623 | Cyan | 8 |
| ES4192 | Toner OKI - 45807116 | Black | 20 |

Tabuľka č. 1 Príloha č. 4

**Návrh na plnenie kritérií**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Typ MFZ** | **Predmet zákazky** | **farba** | **Počet ks** | Jednotková cena za predmet zákazky v EUR bez DPH | Výška DPH v EUR | Celková cena za predmet zákazky v EUR bez DPH |
|  |  |  | **farba** | **Počty** |  |  |  |
|  | MC883 | Toner OKI - 45862818 | black | 24 |  |  |  |
|  | MC883 | Toner OKI - 45862814 | Yelllow | 12 |  |  |  |
|  | MC883 | Toner OKI - 45862815 | Magenta | 12 |  |  |  |
|  | MC883 | Toner OKI - 45862816 | Cyan | 12 |  |  |  |
|  | MC883 | Valec OKI - 44844469 | black | 3 |  |  |  |
|  | MC883 | Valec OKI - 44844470 | Yelllow | 3 |  |  |  |
|  | MC883 | Valec OKI - 44844471 | Magenta | 3 |  |  |  |
|  | MC883 | Valec OKI - 44844472 | Cyan | 3 |  |  |  |
|  | ES9476 | Toner OKI - 46564704 | Black | 5 |  |  |  |
|  | ES9476 | Toner OKI - 46564701 | Yelllow | 3 |  |  |  |
|  | ES9476 | Toner OKI - 46564702 | Magenta | 3 |  |  |  |
|  | ES9476 | Toner OKI - 46564703 | Cyan | 3 |  |  |  |
|  | ES9476 | Odpadová nádoba  pre OKI 9476 | - | 2 |  |  |  |
|  | ES5473 | Toner OKI - 46490624 | Black | 8 |  |  |  |
|  | ES5473 | Toner OKI - 46490621 | Yelllow | 8 |  |  |  |
|  | ES5473 | Toner OKI - 46490622 | Magenta | 8 |  |  |  |
|  | ES5473 | Toner OKI - 46490623 | Cyan | 8 |  |  |  |
|  | ES4192 | Toner OKI - 45807116 | Black | 20 |  |  |  |
|  |  |  |  |  |  |  |  |

Celková cena za predmet zákazky v EUR vrátame DPH

**V cene celkom sú všetky náklady priamo súvisiace s plnením predmetu zákazky t.j. dodávka do miesta plnenia vrátane súvisiacich služieb v súlade s predmetom zákazky vrátane likvidácie obalov.**

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

V ............................, dňa ..................... ..............................................................

(vypísať meno, priezvisko a funkciu

oprávnenej osoby uchádzača)

**Príloha 2 výzvy**

**ČESTNÉ VYHLÁSENIE**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

Ako uchádzač v predmetnom postupe zadávania zákazky týmto čestne vyhlasujem, že som oprávnený poskytovať služby, ktoré sú predmetom zákazky a nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Zároveň ako uchádzač v predmetnom postupe zadávania zákazky vyhlasujem, že v prípade, ak ako uchádzač nezabezpečujem plnenie predmetu zákazky prostredníctvom vlastných kapacít (t.j. zamestnancami uchádzača, osobami vykonávajúcimi činnosť pre uchádzača na základe dohôd v zmysle Zákonníka práce), osoby, ktorých kapacity využijem, budú k dispozícii počas celého trvania zmluvného vzťahu a tieto osoby sú oprávnené poskytovať službu vo vzťahu k tej časti zákazky, na ktorú boli kapacity uchádzačovi poskytnuté a tieto osoby nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača

**Príloha 3 výzvy**

**ČESTNÉ VYHLÁSENIE**

**o neprítomnosti konfliktu záujmov záujemca/uchádzača**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

**ČESTNE VYHLASUJEM**

v súvislosti s uvedeným postupom zadávania vyššie uvedenej zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača